Diari Oficial de la Generalitat Valenciana


Sumari del DOGV 7424, del 16-12-2014 (2014/11134)

Resolució d'1 de desembre de 2014, del secretari autonòmic de Sanitat, per la qual es renuncia a la celebració del contracte relatiu a l'expedient 41/2014, sobre construcció i implantació en tres centres, d'un nou sistema d'informació hospitalari HIS.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7424

Data del DOGV
:   16-12-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/11802


Data del document
:   01-12-2014

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Resolució d'1 de desembre de 2014, del secretari autonòmic de Sanitat, per la qual es renuncia a la celebració del contracte relatiu a l'expedient 41/2014, sobre construcció i implantació en tres centres, d'un nou sistema d'informació hospitalari HIS. [2014/11590]  
Vist l'expedient de contractació 41/2014 relatiu a la construcció i implantació en tres centres, d'un nou sistema d'informació hospitalari HIS.  
  
Antecedents de fet  
Primer. L'expedient va ser iniciat per la Resolució del director general de Recursos Econòmics de data 4 de febrer de 2014 per a la contractació per procediment obert, tramitació ordinària i de regulació harmonitzada.  
Segon. Que en data 13 de març de 2014 es va aprovar el gasto relatiu al pressupost del contracte de construcció i implantació en tres centres, d'un nou sistema d'informació hospitalari HIS, l'import del qual ascendix a la quantitat de dos milions huit mil dos-cents cinquanta-cinc euros amb trenta-nou cèntims (2.008.255,39 ?), l'IVA inclòs, amb càrrec a l'aplicació pressupostària 16.30.66.7362.852.21.276.20, Projecte Q1000 807 Feder.  
Tercer. Que l'anunci de licitació va ser publicat en el Diario Oficial de la Unió Europea en data 5 d'abril de 2014, en la plataforma de contractació el 7 d'abril de 2014, en el Diari Oficial de la Comunitat Valenciana en data 29 d'abril de 2014 i en el Boletín Oficial del Estado en data 10 de maig de 2014.  
Quart. Que una vegada presentades les ofertes per les empreses licitadores (Everis Spain, SL, i la UTE Efron Consulting, SL - Odec, SA) dins del termini establit a este efecte, es va procedir a l'obertura dels sobres que contenien la documentació administrativa per a la qualificació prèvia de les proposicions presentades en el procediment obert convocat, en data 9 de Maig de 2014. I en data 15 de maig del mateix any es va obrir la documentació tècnica relativa a criteris que depenen d'un juí de valor.  
Quint. En data 4 de juliol de 2014, la mesa de contractació, de conformitat amb els informes tècnics emesos respecte al resultat de les empreses proposades, va elevar a l'òrgan de contractació la proposta d'adjudicació, i va ser la mercantil Everis Spain, SLU, la que va presentar l'oferta més avantatjosa.  
Sext. Que requerida a l'empresa licitadora Everis Spain, SL, la documentació necessària per a formalitzar l'adjudicació, esta va aportar el que se solicitava dins del termini establit a este efecte, sense que arribara a adjudicar-se.  
Sèptim. Que en data 22 d'octubre de 2014 s'emet un informe de la directora de Gestió de Zona de Sistemes d'Informació per a la Salut en què proposava la renúncia a la firma del contracte, per al qual s'havia efectuat la corresponent convocatòria, fonamentat en:  
«El desenrotllament del projecte de l'aplicació Orion Clinic, integrant la implantació en tots els hospitals de la ferramenta HIS en l'estació clínica, permetria realitzar una evolució tant tecnològica com funcional de l'antic HIS, i que s'adaptara al que necessitava l'aplicació Orión Clinic, així com a la demanda dels usuaris.  
No obstant això, s'ha observat en el procés de licitació i ofertes de les empreses, que l'àmbit d'allò que s'ha exigit en el plec és més gran que el període solicitat, ja que cal implantar la ferramenta en tres hospitals, així com fer evolucionar tecnològicament Orion. S'ha arribat a la conclusió unànime per part dels tècnics que la ferramenta HIS s'ha de realitzar amb una integració real amb l'aplicació Orion-Clinic, i això comporta que el projecte siga molt més complex del que es va pensar en un principi.  
A més, la seua posada en marxa té el seu impacte sobre alguns projectes actualment en execució:  
- Implantació OC (exp. 89/2014).  
- Manteniment OC (exp. 101/2014).  
La construcció del nou HIS (exp. 41/2014) exigix unes necessitats internes i condicionants del plec, al ser molt exigent quant als terminis i funcionalitats, la qual cosa pot implicar l'incompliment d'algunes fites marcats, o que no es puguen realitzar, la qual cosa portaria a problemes en la consecució dels objectius.  
Per tot això, la Direcció de Gestió de Zona de Sistema de la Informació per a la Salut proposa la renúncia de la firma del contracte corresponent a la construcció i implantació en tres centres d'un nou sistema d'informació hospìtalario HIS (expedient 41/2014) per raons d'interés públic, perquè el projecte actualment resultaria inviable, fins que l'aplicació Orion Clinic estiga més implantada.  
  
Fonaments de dret   
Primer. El que disposa l'article 155 del text refós de la Llei de Contractes del Sector Públic, aprovat mitjançant el Reial Decret Legislatiu 3/2011, de 14 de novembre, quant a la renúncia del contracte.  
  
Segon. El que establix l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quant a l'obligació de resoldre de l'Administració.  
Tercer. El que disposa l'article 95.1 en relació amb l'article 96.1 b i c del text refós de la Llei de Contractes del Sector Públic, aprovat mitjançant el Reial Decret Legislatiu 3/2011, de 14 de novembre, quant a l'exigència de constitució de garantia.  
Quart. El que establix l'article 89.5 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, en relació amb l'informe emés per la Subdirecció General de Sistemes d'Informació per a la Salut a este efecte.  
  
Considerant el règim de competències establit en el Decret 4/2014, de 3 de Gener, del Consell, pel qual s'aprova el Reglament orgànic i funcional de la Conselleria de Sanitat (DOCV 7186, 07.01.2014), en relació amb el Decret 162/2013, de 18 d'octubre, de nomenament del director general de Recursos Econòmics de la Conselleria de Sanitat (DOCV 7135, 21.10.2013), així com l'article 70 de la Llei 5/1983, de 30 de desembre, del Consell, en relació amb el que establix l'article 2.6, de Gestió Centralitzada, de l'Orde 1/2014, de 23 de gener, del conseller de Sanitat, per la qual es deleguen competències en matèria de contractació administrativa i de gestió econòmica en determinats òrgans de la Conselleria (DOCV 7202, 29.01.2014), modificada per l'Orde 13/2014, de 15 de setembre de 2014 (DOCV 7363, 18.09.2014)  
  
Vistos els preceptes invocats als altres generals de pertinent aplicació, resolc:  
  
Primer  
Renunciar a la firma del contracte relatiu a l'expedient 41/2014, sobre la construcció i implantació en tres centres, d'un nou sistema d'informació hospitalari HIS, a causa de la impossibilitat de la seua execució per raons d'interés públic, segons informe emés a este efecte.  
  
  
Segon  
Que es procedisca a la devolució de la garantia definitiva depositada a este efecte per l'empresa licitadora Everis Spain, SLU, per un import de huitanta mil tres-cents euros (80.300 ?).  
  
Tercer  
Que es procedisca a l'anulació de la retenció de crèdit realitzada per un import d'un milió nou-cents seixanta-set mil quatre-cents seixanta euros (1.967.460 ?), amb càrrec a l'aplicació pressupostària 30.81.48.4672.159.47.490.04 Projecte Q1000 807 Feder.  
  
Quart  
Ordenar la publicació requerida de la present resolució.  
  
Notifiqueu esta resolució als interessats, i advertiu-los que amb ella s'esgota la via administrativa i en contra podrà interposar-se un recurs potestatiu de reposició, davant del mateix òrgan que l'ha dictada en el termini d'un mes, o un recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos a comptar de l'endemà a la notificació de la present resolució.  
  
València, 1 de desembre de 2014.- El secretari autonòmic de Sanitat: Luis Miguel Ibáñez Gadea.